text: ESCOLETA D´ESTIU DE BENASAU Escuela De Verano Rural | Benasau (Alicante/Alacant)
  Des de la nostra experiència com veïns de Benasau, hem observat que al llarg de l'estiu existix una necesessitat lúdico-recreativa pels mes menuts de la nostra comunitat. Per a intentar cobrir esta carència, considerem important que puguen compartir temps amb els seus iguals i amb persones de totes les edats i en el que es transmeten tradicions de la nostra cultura de generació a generació, treballant per la reactivació rural.
  Considerem que l'oci educatiu és una ferramenta pedagògica idònia per a esta finalitat, ja que este tipus de lleure fomenta el desenvolupament tant social com emocional dels menors, a més de permetre l'aprenentatge de diferents coneixements i valors. Els coneixements i valors que pretenem transmetre van encaminats a la posada en valor de la comunitat rural i de la seua atenció. Tot açò permet que durant l'escola d'estiu es genere una forta cohesió entre els xiquets i xiquetes que hi participen, açò reinvertix de manera molt positiva en la revitalització rural i potència el sentiment de pertinença a la comunitat de Benasau.
  La nostra escoleta d'estiu parteix del propi interès dels xiquets i xiquetes per aprendre tots junts des d'una perspectiva lúdica i individualitzada. Per a aconseguir esta finalitat, proposem una escola d'estiu flexible, dinàmica, participativa, respectuosa amb les diferents subjectivitats i igualitària. Els cinc pilars fonamentals en que es basa la pedagogia d'esta escola són:
  - Medi ambient i agricultura ecològica.
  - Món rural i tradicions.
  - Valors d'igualtat.
  - Estimulació artística.
  La rutina que intentarem mantindre al llarg de tot el mes consta de la següent planificació temporal:
  09:00 - 09:30: Assemblea. Lectura de la bústia i experiències i aportacions sobre el dia anterior i sobre allò que s'ha panificat per a hui.
  09:30 - 10:30: Joc lliure. En la sala hi haurà diversos materials en diferents "racons" perquè cada xiquet i xiqueta puga triar el que més li abellisca.
  10:30 - 11:00: Esmorzar.
  11:00 - 12:15: Taller. Activitat planificada per a cada dia.
  12:15 - 13:30: Piscina. Dinamització mitjançant jocs, massatges, cançons, llibres, manualitats, etc.